વિજાપુરમા નવીન આવેલા મામલતદારે શરૂઆતમા ચાર્જ લેતાની સાથે જ રેતી તેમજ પથ્થરોની ગેરકાયદે રીતે હેરાફેરી કરતા નવ જેટલા ટ્રેક્ટરો તેમજ પાંચ જેટલી ટ્રકોને ઝડપી માલિકોને કુલ ૧૧,૪૭,૯૨૩ રૂપિયાનો દંડ ફટકારી વધુ તપાસની કાર્યવાહી હાથ ધરવામાં આવી હતી. આ અંગેની મળતી માહિતી મુજબ નવીન આવેલા મામલતદાર જી.કે.પટેલ અને નાયબ મામલતદાર મોહબ્બતસિંહ ચાવડાને જીલ્લા કલેકટરનો આદેશ મળતાની સાથે ટીમ વર્ક બનાવીને ડેરિયા ટેચાવા રણછોડપુરા તેમજ આનંદપુરા ચોકડી ઉપર ગેરકાયદે રીતે રેતીની હેરાફેરી કરી રહેલા વાહનોની ચેકીંગ કરતા નવ ટ્રેક્ટરો અને પાંચ ટ્રકો પરવાના વગર હેરાફેરી કરતા જણાયા હતા.